खीस- प्रजनन के तुरंत बाद गाय के स्तनों से जो दूध निकलता है, उसे खीस, चीका, कीला या पेवस कहते हैं। देखने में यह दूध के समान ही होता है, परंतु संरचना तथा गुणों में बिल्कुल भिन्न होता है। सामान्य रूप से गर्म करने पर तुरंत फट जाता है। इसलिये इसे मिल्क-केक बनाने की प्रक्रिया द्वारा पकाकर उपयोग में लेते हैं। प्रजनन के बाद 15 दिनों तक इसमें दूध की अपेक्षा प्रोटीन तथा खनिज तत्वों की मात्रा बहुत अधिक होती है तथा लेक्टोज, वसा एवं पानी की मात्रा कम होती है। यह स्वास्थ्य के लिये बहुत गुणकारी होता है।